മുടി കൊഴിച്ചില് ഒരു പ്രശ്നമാണോ? എന്നാല് ഇനി ഒരു മുടി പോലും കൊഴിയില്ല, ഇവ ചെയ്ത് നോക്കൂ! നല്ല ഇടതൂര്ന്നതും തിളക്കമാര്ന്നതുമായ മുടി എല്ലാവരുടെയും സ്വപ്നമാണ്. പാരമ്ബര്യവും കഴിക്കുന്ന ഭക്ഷണവും സംരക്ഷണവുമെല്ലാം മുടിയുടെ വളര്ച്ചയെ ബാധിക്കുന്ന ഘടകങ്ങളാണ്. മുടിയെ ബാധിക്കുന്ന ധാരാളം പ്രശ്നങ്ങളുണ്ട്. മുടി കൊഴിച്ചില്, താരന്, വരണ്ട മുടി തുടങ്ങി ഇതു നീണ്ടുപോകുന്നു. മുടി വളരാന് കൃത്രിമവഴികളേക്കാള് ഗുണം ചെയ്യുക നാടന് രീതികള് തന്നെയാണ്. ഇതിനായി നമ്മുടെ വീട്ടില് തന്നെയുള്ള പല കൂട്ടുകളും സഹായിക്കും. വീട്ടല് ഇരുന്ന് ചെയ്യാന് കഴിയുന്ന എളുപ്പവിദ്യകള് ഇതാ.. 1. കഞ്ഞി വെള്ളം ബെസ്റ്റാണ്. ആഴ്ചയില് രണ്ട് തവണ്ണ കഞ്ഞി വെള്ളം ഉപയോഗിച്ച് മുടി കഴുകുകയും, ശേഷം താളി ഉപയോഗിച്ച് തല കഴുകുകയും ചെയ്യണം. മുടിക്ക് പോഷകമൂല്യമുള്ള ധാരാളം ഘടകങ്ങള് കഞ്ഞി വെള്ളത്തിലുണ്ട്. ഇവയില് 16 ശതമാനവും പ്രോട്ടീനുകളാണ്, ഇവ കോശങ്ങളുടെ ആരോഗ്യത്തിന് അത്യാവശ്യമാണ്. കഞ്ഞി വെള്ളത്തിന്റെ ഘടനയില് ട്രൈഗ്ലിസറൈഡുകളും ലിപിഡുകളും 10 ശതമാനം വരെ ഉണ്ടാകുന്നു, അന്നജം ജാപ്പനീസ് സൗന്ദര്യവര്ദ്ധകവസ്തുക്കളില് ഇപ്പോഴും ഉപയോഗിക്കുന്ന ഒന്നാണ് കാര്ബോഹൈഡ്രേറ്റുകള്, ഇനോസിറ്റോള്, ഫൈറ്റിക് ആസിഡ്, അജൈവ പദാര്ത്ഥങ്ങള് എന്നിവയാണ് അരിയിലെ മറ്റ് ഘടകങ്ങള്. രണ്ട് കപ്പ് ചൂടുവെള്ളത്തില് ശരാശരി ഒരു പിടി വെള്ള അരി തിളപ്പിച്ച് അരിച്ചെടുക്കമ്ബോള് ഇത് ലഭിക്കും. ശേഷം ഇത് ഉപയോഗിച്ച് മുടി കഴുകാം.ഇതിലൂടെ നീളമുള്ളതും തിളക്കമുള്ളതും ആരോഗ്യകരവുമായ മുടി വളരുന്നതിന് സഹായിക്കുന്നു. 2.മുട്ട മസാജ് ആരോഗ്യമുള്ള മുടിക്ക് ഏറ്റവും നല്ല പ്രതിവിധിയാണ് മുട്ട, കൂടാതെ മുടിക്ക് ആവശ്യമായ ബി വിറ്റാമിനുകളുടെ മികച്ച ഉറവിടമാണ്. വിറ്റാമിനുകള് ബി 1 തയാമിന്, ബി 2 റൈബോഫ്ളേവിന്, ബി 5 പാന്റോതെനിക് ആസിഡ് എന്നിവ മുടിയുടെ ഭംഗിക്കും കരുത്തിനും മൊത്തത്തിലുള്ള ആരോഗ്യത്തിനും നല്ലതാണ്. ബയോട്ടിന് അല്ലെങ്കില് വിറ്റാമിന് ബി 7 മുടി വളര്ച്ചയ്ക്ക് അത്യാവശ്യമാണ്, അതേസമയം ഫോളിക് ആസിഡ് അകാല നര ഒഴിവാക്കാന് സഹായിക്കും. മുട്ടയുടെ മഞ്ഞയും വെള്ളയും ഉപയോഗിക്കുക. മുട്ടയുടെ മഞ്ഞ മുടിയുടെ സ്വാഭാവിക തിളക്കം നിലനിര്ത്താന് സഹായിക്കുന്നു. രണ്ട് മുട്ടകള് പൊട്ടിക്കുക, മുടിയിലും തലയോട്ടിയിലും പുരട്ടി പത്ത് മിനിറ്റ് വെയ്ക്കുക ശേഷം ഷാംപൂവും കണ്ടീഷണറും ഉപയോഗിച്ച് നന്നായി കഴുകുക. 3.ഉള്ളി നീര് ഉള്ളി നീരിലെ പോഷകങ്ങള് മുടിയുടെ വളര്ച്ചയ്ക്ക് സഹായിക്കുന്നു. ആന്റി ബാക്ടീരിയല്, ആന്റി ഫംഗല് ഗുണങ്ങള് കാരണം ഇത് തലയോട്ടിയെ അണുബാധയില്ലാതെ നിലനിര്ത്തുന്നു. കൂടാതെ സള്ഫറും അടങ്ങിയിട്ടുള്ളതിനാല് ഇത് മുടി പൊട്ടുന്നത് തടയുന്നു. അവയില് ആന്റിഓക്സിഡന്റുകളും അടങ്ങിയിട്ടുണ്ട്, ഇത് നര തടയാന് സഹായിക്കുന്നു. 4. ഗ്രീന് ടീ മസാജ് ഗ്രീന് ടീയില് ഇ ജി സി ജി എന്ന ആന്റിഓക്സിഡ് അടങ്ങിയിട്ടുണ്ട്, ഇത് മുടിയുടെയും തലയിലെ ചര്മ്മ കോശങ്ങളുടെയും ആരോഗ്യത്തിന് നല്ലതാണ്. തലയോട്ടിയിലെ പ്രോട്ടീന് അളവ് നിയന്ത്രിക്കുകയും ജലാംശം ഉണ്ടാക്കി മോയ്സ്ചറൈസ് ചെയ്യുന്നു. ഒരു കപ്പ് തണുത്ത ഗ്രീന് ടീ ഉപയോഗിച്ച് മുടിയില് മസാജ് ചെയ്ത ശേഷം ഷാംപൂ ഉപയോഗിച്ച് കഴുകാം. 5.ചതച്ച നെല്ലിക്ക നെല്ലിക്ക ഒരു അത്ഭുത ഫലമാണ്, ഇത് ഹെയര് ടോണിക്കുകളില് ഉപയോഗിക്കുന്നു. നെല്ലിക്ക പ്രകൃതിദത്തമായ ശിരോചര്മ്മ ശുദ്ധീകരണമാണ്, ഇതിലെ വിറ്റാമിന് സി കൊളാജന് പ്രോട്ടീന് ഉത്പാദിപ്പിക്കാന് സഹായിക്കുന്നു, ഇത് തലയിലെ കോശങ്ങളുടെ പുനരുജ്ജീവനത്തെ ഉത്തേജിപ്പിക്കുകയും, മുടിയുടെ നീളവും ഉളളും കൂട്ടുകയും ചെയ്യുന്നു. നെല്ലിക്കയില് 80 ശതമാനത്തിലധികം ഈര്പ്പം അടങ്ങിയിട്ടുണ്ട്, അതിനാല് ജലാംശം നല്കുന്ന ഗുണങ്ങളുണ്ട്. രോഗാണുക്കളെ നീക്കംചെയ്യുകയും കൂടാതെ ആന്റിഓക്സിഡന്റുമാണ് നെല്ലിക്ക. ഇതിലൂടെ മുടി നരയ്ക്കുന്നതും കേടുപാടുകള് സംഭവിക്കുന്നതും തടയുന്നു.